Na temelju članka 7. stavak 1. točke 6. Zakona o sustavu unutarnjih kontrola u javnom sektoru („Narodne novine“ broj 78/15, 102/19), članka 5. Pravilnika o mjerilima i načinu korištenja vlastitih prihoda proračunskih korisnika u sustavu zdravstva Primorsko-goranske županije, Klasa: 022-04/20-01/23, Urbroj: 2170/1-01-01/6-20-9, članka 30. stavak 1. točka 2. Statuta „Thalassotherapije, Specijalne bolnice za medicinsku rehabilitaciju bolesti srca, pluća i reumatizma, Opatija, (Pročišćeni tekst) Br. 01-000-00/20/60, od 31. siječnja 2020. godine, te prijedloga ravnatelja, Upravno vijeće Bolnice je na 32. Sjednici održanoj dana 30. lipnja 2020. godine donijelo:

**PRAVILNIK O MJERILIMA I NAČINU KORIŠTENJA VLASTITIH PRIHODA**

**Članak 1.**

 (1) Ovim Pravilnikom uređuju se mjerila i način korištenja vlastitih prihoda Thalassotherapije, Specijalne bolnice za medicinsku rehabilitaciju bolesti srca, pluća i reumatizma, Opatija (u daljnjem tekstu: Bolnica), za koje ugovorom ili drugim aktom nije utvrđena njihova namjena. Pod vlastitim prihodim, podrazumijevaju se prihodi koji se ostvare na tržištu, obavljanjem osnovne djelatnosti i drugih djelatnosti koje su registrirane.

 (2) Odredbe ovog Pravilnika ne odnose se na sredstva iz nadležnog i državnog Proračuna (uključujući sredstva HZZO - a) koja se doznačuju zdravstvenim ustanovama kao ni na druga sredstva koja su drugačije determinirana određenim propisom.

**Članak 2.**

Bolnica ostvaruje vlastite prihode; od pružanja usluga, prihoda od imovine i ostalih prihoda na tržištu

1. Prihodi od pruženih usluga

a) pružanje zdravstvenih usluga neosiguranim osobama u obveznom zdravstvenom osiguranju, kao i osiguranim osobama kojima se pružaju usluge koje nisu ugovorene sa HZZO-om.

b) pružanje zdravstvenih usluga pravnim i fizičkim osobama te drugim subjektima u Republici Hrvatskoj i izvan Republike Hrvatske

c) iznajmljivanje prostora i opreme, davanjem u najam prostora koji se smatra viškom prostora a ne koristi se za obavljanje djelatnosti, sve po prethodnoj suglasnosti vlasnika i osnivača

d) ostali poslovi na tržištu i po tržišnim uvjetima

1. Prihodi od imovine
2. kamate na depozite po viđenju, oročena sredstva, dividendi
3. prihodi od pozitivnih tečajnih razlika
4. Ostali prihodi

**Članak 3.**

1. Prihodi iz članka 2. stavka (1), do visine ostvarenja, namijenjeni su za podmirenje izravnih troškova u svezi pružanja usluga i to u okviru skupina:
2. 31 – Rashodi za zaposlene
3. 32 – Materijalni rashodi
4. 34 – Financijski rashodi
5. Rashodi iz stavka 1. točke a) u slučaju pozitivnog poslovanja ustanove mogu se odnositi i na dodatke na plaću sukladno odredbama članka 48. Kolektivnog Ugovora za djelatnost zdravstva i zdravstvenog osiguranja, a uz prethodnu suglasnost ministarstva.
6. Preostali iznos koji ostane nakon podmirenja izravnih troškova nastalih u svezi obavljanja navedenih djelatnosti može se koristiti za rashode za nabavu nefinancijske imovine

42 - Rashodi za nabavu proizvedene dugotrajne imovine

45 - Rashodi za dodatna ulaganja na nefinancijskoj imovini

1. Prihodi iz članka 2. stavka (2), do visine ostvarenja, namijenjeni su za podmirenje rashoda u okviru skupine:
2. 34 – Financijski rashodi
3. Prihodi iz članka 2. stavka (3) namijenjeni su prvenstveno za podmirenje rashoda u svezi pružanja istih u okviru skupine:
4. 32 – Materijalni rashodi

 Iznimno od stavka 1., 3., 4., i 5. prethodno navedenih odredbi ovoga članka, Upravno vijeće može, u okolnostima više sile ili prijeke potrebe, odlučiti o drukčijoj namjeni prihoda, isključivo uz prethodnu suglasnost nadležnog upravnog tijela.

**Članak 4.**

 Ustanova je dužna mjerila utvrđena člankom 3. ovog Pravilnika primjenjivati za korištenje vlastitih prihoda ostvarenih u tekućoj poslovnoj godini, kao i za korištenje prenesenog viška vlastitih prihoda ranijih godina.

**Članak 5.**

Ovaj Pravilnik stupa na snagu danom donošenja.

Br: 01-000-00/20/401/2

Opatija, 30. lipnja 2020. godine

 **PREDSJEDNICA UPRAVNOG VIJEĆA**

 **Prof. dr. sc. Romana Jerković, dr. med.**